सबसे ज्यादा अनक्लेम्ड फंड स्टेट बैंक में, जानें इसे क्लेम करने की प्रोसेस
PSU banks unclaimed deposits of over ₹35,000 cr transferred to RBI, सरकारी बैंकों ने अकाउंट में लावारिस पड़े करीब 35,000 करोड़ रुपयों को रिजर्व बैंक में ट्रांसफर कर दिया गया है।
सरकारी बैंकों ने अकाउंट में लावारिस पड़े करीब 35,000 करोड़ रुपयों को रिजर्व बैंक में ट्रांसफर कर दिया गया है। संसद में सोमवार को ये जानकारी दी गई है। ये पैसे 10 साल या इससे ज्यादा वक्त से बैंकों में पड़े हुए थे, जिस पर किसी ने दावा नहीं किया। फरवरी 2023 तक ये 35,012 करोड़ रुपए 10.24 करोड़ खातों में पड़े हुए थे। सबसे ज्यादा लावारिस पैसा स्टेट बैंक में जमा था।
स्टेट बैंक में सबसे ज्यादा लावारिस फंड
वित्त राज्य मंत्री भागवत कराड ने लोकसभा में लिखित में बताया कि भारतीय स्टेट बैंक 8,086 करोड़ रुपए लावारिस पड़े थे। वहीं पंजाब नेशनल बैंक में 5,340 करोड़ रुपए, केनरा बैंक 4,558 करोड़ रुपए और बैंक ऑफ बड़ौदा 3,904 करोड़ रुपए थे। इन्हें RBI में ट्रांसफर कर दिया गया है।
बैंक ऐसे अकाउंट की वेबसाइट पर डालें लिस्ट
बैंकों को सलाह दी गई है कि वे निष्क्रिय अकाउंट से जुड़े ग्राहकों/कानूनी उत्तराधिकारियों का पता लगाने के लिए एक विशेष अभियान शुरू करने पर विचार करें। इसमें यह भी कहा गया है कि बैंकों को 10 साल या उससे ज्यादा समय तक इनएक्टिव पड़े अकाउंटकी जानकारी वेबसाइट पर देनी होगी। इस लिस्ट में अकाउंट होल्डर का नाम और एड्रेस भी देना होगा।
अनक्लेम्ड फंड को लेने की प्रोसेस
लावारिस पड़े फंड को क्लेम करने के लिए होम ब्रांच से संपर्क कर दावा करना होगा। ब्रांच में क्लेम फॉर्म भरने के साथ केवाईसी डॉक्यूमेंट देने होंगे। यदि आप एक कानूनी उत्तराधिकारी या नॉमिनी हैं, तो खाताधारक के मृत्यु प्रमाण पत्र की एक प्रति भी बैंक को देना होगा। पेमेंट जारी करने से पहले बैंक क्लेम की प्रामाणिकता को वेरिफाइ करेगा। ग्राहक को पेमेंट करने के बाद बैंक, DEA फंड से रिफंड लेने के लिए महीने के अंत में RBI को क्लेम प्रस्तुत करेगा।